**KAUNO MONTESORI MOKYKLOS-DARŽELIO „ŽIBURĖLIS“ PAŽANGOS ATASKAITA**

|  |
| --- |
| **2024 METAI** |
| Stiprus veiklos rodiklis | Ugdymo(-si) organizavimas |
| Raktinis žodis | Klasės valdymas |
| Pažangos pagrindimas | Ugdomosios stebėsenos ir mokytojų, tėvų ir 3-4 klasių mokinių apklausų rezultatai: 100% mokytojų kuria pozityvią ugdymosi aplinką grupėje/klasėje, kuri skatina vaikus savarankiškai veikti, mokytis, bendradarbiauti. Vaikai nebijo klysti, drąsiai išsako savo nuomonę 100%. Mokytojai siūlo veiklas, kurios įtraukia vaikus, kelia jiems naujų iššūkių, žadina kūrybingumą, tyrinėjimą, eksperimentavimą, padeda savarankiškai ieškoti atsakymų, spręsti problemas. Vaiko grupėje/klasėje ugdymo procesą vertina gerai ir labai 96% tėvų (globėjų). |
| Silpnas veiklos rodiklis | Mokymosi lūkesčiai ir mokinių skatinimas |
| Raktinis žodis | Mokymosi įprasminimas |
| Pagrindimas | Bendru mokytojų susitarimu nutarta, kad nepakankamai ugdymo(-si) metu mokinių mokymasis siejamas su jų gyvenimo patirtimis, sudaromos sąlygos modeliuoti ar spręsti realaus pasaulio problemas, ugdytis realiam gyvenimui aktualius mąstymo veiklos gebėjimus. |
| Tobulintinas rodiklis 2024 metais | Mokymosi lūkesčiai ir mokinių skatinimas |
| Raktinis žodis 2024 | Mokymosi įprasminimas |
| Kas tobulintina 2024 | Ankstyvasis vaiko pažinimas, ugdymosi pasiekimus stabdančių kliūčių identifikavimas, individualių poreikių atliepimas, užtikrinant būtiną švietimo ir ugdymo(si) pagalbą. Ugdymosi uždaviniai, pasiekimų ir pažangos planavimas grindžiami informacija apie mokinio kompetencijų lygį, jo pasiekimų įrodymais ir dialogu su mokiniu. |
| Kokį poveikį mokyklos pažangai turėjo pasirinktos veiklos tobulinimas?  | 96% tėvų (globėjų) ugdymo procesą vertina gerai ir labai gerai bei patenkinti tuo, kaip pedagogai organizuoja ugdomąsias veiklas, pamokas.Mokymosi integravimas į gyvenimiškas situacijas. Tiek mokytojų, tiek tėvų (globėjų) atsiliepimai atskleidė, kad mokinių mokymosi turinys buvo prasmingas ir integruotas į kasdienius gyvenimo kontekstus. Pamokos už mokyklos ribų, vykusios įvairiose aplinkose, leido vaikams patirti mokymąsi natūralioje ir įdomioje aplinkoje. Mokiniai savo diskusijose ir piešiniuose dažnai išreiškė šias patirtis, pabrėždami jų reikšmę.Ugdymo procese stebimi ugdymo(-si) metodai, formos ir užduotys, kai mokymasis vaikams padeda įgyti įvairios prasmingos patirties (stebėjimo, tyrinėjimo, eksperimentavimo, žaidimo, kūrybos, taip pat socialinių sąveikų) ir būtų optimaliai gilus bei auginantis.Stebint pamokas, ugdomąsias veiklas fiksuota: 100% mokytojų tiki ir pasitiki vaiko galiomis bei skatina siekti daugiau, bendradarbiauja su ugdytiniais planuodami pamokos ir kitokias veiklas, numato siektinus rezultatus pagal vaiko galias ir gebėjimus. Apklausoje mokiniai pripažįsta vieną iš aukščiausių verčių, kad mokytojai tiki kiekvieno mokinio galia padaryti pažangą. Mokytojai moko pamokose mokinius kurti savo „Mokymosi kelią“, t. y. įsivardyti sau, ką jau žinau, gebu, apmąstau ir įsivertinu savo mokymosi procesą. Susitarta ugdymo procese daugiau dėmesio skirti vaikų poreikius atitinkantiems bei nuolatines pastangas stimuliuojantiems iššūkiams. Organizuotos savarankiško mokymosi dienos suteikė galimybę visiems mokiniams rinktis mokytojų parengtas individualias užduotis, patiems planuoti jų atlikimo laiką.  |
| Tobulintos veiklos poveikis mokiniams: kaip keitėsi mokinių pasiekimų lygmenys?  | Įgyvendintos veiklos turėjo aiškiai matomą poveikį mokinių pasiekimų lygiams, ypač matematikos ir anglų kalbos srityse**. Matematika: a**ukštesniojo pasiekimų lygmens mokinių padaugėjo **4 %**, tai rodo stiprėjantį gebėjimą taikyti žinias ir spręsti sudėtingesnes užduotis. **Anglų kalba: a**ukštesniojo lygmens mokinių padaugėjo net **6 %**, kas atskleidžia gerėjančius mokinių gebėjimus. Pagrindinio lygmens sumažėjo **14 %,** o tai rodo teigiamą mokinių persiskirstymą į aukštesnius lygius. Patenkinamo lygmens sumažėjimas net **23 %.** |
| Tobulintos veiklos poveikis mokiniams: kokį poveikį pasirinktos veiklos tobulinimas turėjo mokinių pažangai? | Optimalūs kiekvieno mokinio ugdymosi rezultatai - 1-4 klasių mokinių 100% pažangumas.95% ikimokyklinio ir priešmokyklinio amžiaus vaikų pasiekimų ir pažangos lygis atitinka vaiko raidą.4 klasės mokinių NMPP aukšti rezultatai – viršija šalies bei savivaldybės vidurkį.Stabilus 15 % puikiai besimokančių visus mokomuosius dalykus 1-4 klasių mokinių procentas. Šie pokyčiai aiškiai patvirtina, kad taikyti tobulinimo veiksmai davė rezultatų: mokinių pasiekimai kilo, ypač mažėjo žemesnių lygių grupės ir augo aukštesniojo lygmens pasiekimų dalis. Tai įrodo kryptingų veiksmų efektyvumą bei geresnę mokinių pasirengimo kokybę. |
| Tobulintos veiklos poveikis mokiniams: kokios papildomos sąlygos sudarytos mokinių asmenybės ugdymui tobulinant pasirinktą veiklą? | Savivaldaus mokymosi įgūdžių ugdymas. 3-4 klasių mokinių diskusijų metu jie nurodė, kad ši veikla skatino juos atrasti naujas temas ir įgyti daugiau pasitikėjimo savimi, atliekant užduotis savarankiškai. Ugdomosios stebėsenos analizė parodė, kad 85% mokinių siekė planuoti savo mokymosi tikslus, o tai rodo jų savarankiškumo įgūdžių stiprėjimą. Personalizuoto ugdymo metodai sudarė sąlygas kiekvieno vaiko asmeniniams pasiekimams augti. Vizualinės, žodinės, garso, interaktyvios pastoliavimo metodikos būdai buvo veiksmingi, suteikiant reikiamą paramą kiekvienam. |
| Kokias kompetencijas tobulino mokytojai, švietimo pagalbos specialistai ir vadovai?  | **Vadovų, pedagogų ir pagalbos vaikui specialistų kompetencijos nuolat tobulinamos.** Tobulintos šios pagrindinės kompetencijos:**Vadovai:** lyderystė ir strateginis ugdymo planavimas, pokyčių valdymas, įtraukios mokyklos kultūros kūrimas, duomenimis grįstas sprendimų priėmimas.**Mokytojai:** atnaujinto ugdymo turinio įgyvendinimas, diferencijuotas ir individualizuotas mokymas, skaitmeninių priemonių taikymas, mokinių pažangos stebėsena.**Pagalbos vaikui specialistai** (specialusis pedagogas, logopedai, psichologas): specialiųjų ugdymosi poreikių atpažinimas, psichosocialinė pagalba, įtraukiojo ugdymo strategijų diegimas. |
| Ką mokytojai, švietimo pagalbos specialistai ir vadovai pritaikė (pavyzdžiui, metodą, strategiją, teoriją, metodiką ar kt.) savo veikloje po kvalifikacijos tobulinimo? | Vykdytas aktyvus mokymasis, organizuota projektinė veikla. Kasmet pradinių klasių mokytojai organizavo: 9 savarankiško mokymosi dienas, 3 tyrėjų-kūrėjų dienas, 10 kūrybinių, patyriminių, probleminių projektų klasėse. Ugdomosios stebėsenos duomenimis 95% pamokų grįstos aktyviu mokinių įsitraukimu. Mokytojų pastangos taikyti projektinį mokymosi metodą atsispindėjo vaikų piešiniuose, kuriuose dominavo aktyvios veiklos – eksperimentai, tyrimai ir kūrybinės užduotys. Mokiniai savo diskusijose pabrėžė, kad projektinė veikla padėjo jiems ne tik mokytis, bet ir suprasti mokymosi prasmę.Per projektus daug dėmesio skirta kūrybiškumo ir STEAM veiklų plėtrai ugdymo procese. 100% visose ikimokyklinio ir priešmokyklinio ugdymo grupėse įgyvendinami projekto „Inovacijos vaikų darželyje“ praktiniai pavyzdžiai, remiantis rekomendacijomis pedagogams „Žaismė ir atradimai“ bei „Patirčių erdvės“. Ikimokyklinio amžiaus vaikų aukščiausiai įvertintos pasiekimų sritys: „Tyrinėjimas“ ir „Kūrybingumas“ (4,5) bei priešmokyklinio amžiaus vaikų stipriausiai išreikšta pažinimo kompetencija. Ikimokyklinio, priešmokyklinio amžiaus vaikų piešiniuose dominavo tyrimų ir atradimų motyvai, pabrėžiantys jų susidomėjimą aplinkos pažinimu;1-4 klasėje kartą per ketvirtį „Tyrėjų-kūrėjų dienos“ padėjo mokiniams gilinti tyrimų įgūdžius ir stiprinti savarankiškumą. Tėvų (globėjų) apklausos duomenimis, net 90% tėvų pastebėjo, kad jų vaikai labiau kūrybingi ir įsitraukę į technologijų bei gamtos mokslų veiklas. Mokytojų apklausos atskleidė, jog STEAM veiklos padėjo sukurti įtraukiantį ir inovatyvų, atnaujinto turinio ugdymą, pritaikant individualias užduotis kiekvienam mokiniui.Vadovai, kėlė kvalifikaciją ne tik Lietuvoje, bet ir užsienyje. Įgytos žinios ir įžvalgos apie įtraukųjį ugdymą sudaro galimybes: į**gyvendinti naujas įtraukties strategijas**, kuriant įtraukią mokyklos kultūrą, kurioje vertinama įvairovė ir kiekvieno vaiko galimybės mokytis pagal savo stiprybes, s**tiprinti mokytojų ir pagalbos vaikui specialistų bendradarbiavimą**, kad kiekvienam mokiniui būtų užtikrinta nuosekli pagalba ir motyvuojanti mokymosi aplinka.  |
| Kokią įtaką (poveikį) mokytojų, švietimo pagalbos specialistų ir vadovų mokymasis turėjo mokinių pasiekimams ir pažangai?  | **Mokytojų, švietimo pagalbos specialistų ir vadovų mokymasis turėjo tiesioginę įtaką mokinių pasiekimams ir pažangai.** Įgytos žinios leido taikyti naujus ugdymo metodus, geriau atpažinti ir tenkinti įvairius mokinių poreikius, užtikrinti įtraukią ir palaikančią mokymosi aplinką. Vadovų lyderystės stiprinimas ir tarptautinė patirtis paskatino kryptingą ugdymo proceso tobulinimą, o švietimo pagalbos specialistų kompetencijų augimas užtikrino tikslingesnę pagalbą kiekvienam mokiniui. Šie pokyčiai sudarė sąlygas nuoseklesnei pažangai, didesniam mokinių įsitraukimui ir aukštesniems pasiekimams įvairiose srityse. 95% mokytojų dalyvavo kvalifikacijos kursuose, skirtuose tęsti pasirengimą diegiant atnaujintą ugdymo turinį, susitarta dėl strateginių kaitos krypčių, susijusių su atnaujintų BP įgyvendinimu, mokytojai išmano svarbiausius BP turinio atnaujinimo dalykus, yra įsipareigoję vykdyti ugdymo pagal atnaujintas pradinio ugdymo bendrųjų programų pokyčius: efektyviai planuoti mokinių kompetencijų plėtojimu grįstą pamoką. Patobulintas įstaigos veiklos įsivertinimo procesas, remiantis ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo metodika. Tai padeda geriau įsigilinti į ikimokyklinio, priešmokyklinio ugdymo veiklos stiprybes ir silpnybes, lengviau suprasti, kokių pokyčių reikia, kad ugdymo procesas būtų prieinamas kiekvienam mokiniui ir tai sudaro sąlygas užtikrinti ikimokyklinio, priešmokyklinio ir pradinio ugdymo turinio įgyvendinimo dermę. |
| Kaip vertinate kasmetinės mokyklų įsivertinimo ir pažangos anketos teikiamą naudą mokyklai?  | Įsivertinimo įrankis, padeda objektyviai įvertinti mūsų stiprybes ir tobulintinas sritis. Ji suteikia galimybę išgirsti visų bendruomenės narių – mokytojų, tėvų, darbuotojų – balsą ir atspindi realią situaciją. Surinkti duomenys sudaro galimybes planuoti tikslines veiklas, užtikrinančias ugdymo kokybės gerinimą bei vaikų gerovę. Be to, reguliarus vertinimas skatina atsakomybę už priimtus sprendimus ir ilgalaikę pažangą. Tai ne tik formalus procesas, bet ir priemonė stiprinti bendruomeniškumą bei bendrus siekius. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_